Bosh prokuratura  "Arbidol" dorisini norasmiy narxda sotayotganlarni  aniqladi

Pandemiya sharoitida dorixonalarda ayrim preparatlar taqchilligi, narxlarning asossiz oshirilishi kuzatilmoqda. Bunday holatlarning oldini olish, real vaziyatni o`rganish maqsadida Bosh prokuratura huzuridagi Iqtisodiy jinoyatlarga qarshi kurash departamenti reyd tadbirlarini o`tkazmoqda. Bu haqda Bosh prokuratura xabar bermoqda. 
Shunday tadbirlardan birida hozirda dorixonalarda topish qiyin bo`layotgan "Arbidol" dorisining 1 qutisi norasmiy 400-600 ming so`mdan sotilayotgani aniqlandi.
Dori-darmon narxlarini asossiz oshirganlarga nisbatan chora ko`rilmoqda.